ཞེས་སོགས་བྱུང་བས།དེ་ལྟར་ན་བོད་རྒྱལ་སྲོང་བཙན་སྒམ་པོའི་གོང་ནས་ཀྱང་བོད་ལ་རིག་པའི་གནས་ལྔའམ་བཅུར་དབྱེ་བའི་སྲོལ་ཡོད་པས་ངེས་ཤིང་།ཁྱད་པར་བོན་གྱི་བསྟན་པ་དར་བ་དང་བོན་དང་འབྲེལ་བའི་བཅུ་ཕྲག་རིག་པ་ཞིག་ཀྱང་ཡོད་དགོས་སྟབས།ཐུན་མོང་མ་ཡིན་པ་སྟེ་ནང་དོན་རིག་པ་ཕུད།དེ་བྱིངས་ཐུན་མོང་རིག་གནས་རྣམས་ལ་བན་དང་བོན་གྱི་དབྱེ་བ་ཆེར་མེད་པས་ཕྱོགས་ལྷུང་འཐེན་འཁྱེར་གྱིས་སྦུགས་འཐུམས་ནས་མ་བསྡད་པར་བརྗོད་གཞི་དེའི་ཐད་སླད་ཆར་ཕྱོགས་ཀུན་ནས་རྟོག་དཔྱོད་གནད་སྨིན་བགྱིས་ཏེ་ཆོས་བསྡོམས་ཡང་དག་པ་ཞིག་ཀྱང་འཇོག་དགོས་ངེས་ཡིན།